อัพเดท! “การบินไทย” ทยอยเปิด 4 เที่ยวบิน หลังนาริตะเปิดสนามบินเช้านี้
อัพเดท! “การบินไทย” ทยอยเปิด 4 เที่ยวบิน หลังนาริตะเปิดสนามบินเช้านี้ 
13 ต.ค. 2562

บริษัท การบินไทย จำกัด (มหาชน) หรือ THAI ประกาศทำการบินสู่โตเกียว (นาริตะ) หลังจากท่าอากาศยานนาริตะเปิดทำการเวลา 04.39 น. (เวลาท้องถิ่น) ของวันนี้ (วันที่ 13 ตุลาคม 2562) ซึ่งก่อนหน้านี้ได้ประกาศปิดทำการชั่วคราวเมื่อวันที่ 12 ตุลาคม 2562 เวลา 22.22 น. (เวลาท้องถิ่น) ถึงวันที่ 13 ตุลาคม 2562 เวลาประมาณ 21.00 น. (เวลาท้องถิ่น)
ดังนั้นเพื่อเป็นการเร่งขนส่งผู้โดยสารตกค้างในเส้นทางกรุงเทพ-โตเกียว (นาริตะ) บริษัทฯ ได้จัดเที่ยวบิน ดังนี้
1. เที่ยวบินทีจี 676 เส้นทางกรุงเทพ – โตเกียว (นาริตะ) ของวันที่ 13 ตุลาคม 2562 ทำการบินเวลา 07.35 น. – 15.45 น.
2. เที่ยวบินทีจี 677 เส้นทางโตเกียว (นาริตะ) – กรุงเทพฯ ของวันที่ 13 ตุลาคม 2562 ทำการบินเวลา 17.25 น. – 21.55 น.
3. เที่ยวบินทีจี 6769 เส้นทางกรุงเทพฯ – โตเกียว (นาริตะ) ของวันที่ 13 ตุลาคม 2562 ทำการบินเวลา 09.40 น. – 17.50 น.
4. เที่ยวบินทีจี 6779 เส้นทางโตเกียว (นาริตะ) – กรุงเทพฯ ของวันที่ 13 ตุลาคม 2562 ทำการบินเวลา 19.30 น. – 23.59 น.
สำหรับเที่ยวบินทีจี 640, 641, 642 และ 643 บริษัทฯ จะประกาศเวลาทำการบินให้ทราบต่อไป โดยขอความกรุณาผู้โดยสารโปรดติดตามความคืบหน้าของเวลาทำการบินได้ที่เว็บไซต์ thaiairways.com หรือสอบถามได้ที่ THAI Contact Center โทร. 02-356-1111 (ตลอด 24 ชั่วโมง)